5. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 450 της 30 Αυγ./8 Σεπτ. 1989 (ΦΕΚ Α΄ 196) Ίδρυση Παιδαγωγικής Σχολής στο Πανεπιστήμιο Θεσσαλονίκης. Έχοντες υπόψη: 1.Τις διατάξεις: α)Του άρθρ. 6 παρ. 6 του Νόμ. 1268/82 «Για τη δομή και λειτουργία των Ανωτάτων Εκπαιδευτικών Ιδρυμάτων» (Α΄ 87). β)Του αρθρ. 48 παρ. 1 του Νόμ. 1404/83 «Για τη δομή λειτουργία των Τεχνολογικών Εκπαιδευτικών Ιδρυμάτων» (Α΄ 173). 2.Την απόφαση Υ 774/17.7.89 του Πρωθυπουργού «Ορισμός αρμοδιοτήτων στην Αναπληρωτή Υπουργό Εθνικής Παιδείας και Θρησκευμάτων Άννα Ψαρούδα-Μπενάκη» (ΦΕΚ 547 τ.Β΄). 3.Τη γνώμη της Συγκλήτου του Πανεπιστημίου Θεσσαλονίκης (συνεδρίαση 2524/8.7.87). 4.Τη γνώμη του Συμβουλίου Ανωτάτης Παιδείας (συνεδρίαση 14η/6-7./8.2.89). 5.Την αριθ. 468/89 γνωμοδότηση του Συμβουλίου της Επικρατείας, με πρόταση του Υπουργικού Συμβουλίου, αποφασίζουμε: Σελ. 636,604(β) Tεύχος 1374-Σελ. 82 Άρθρ.1.-Ιδρύεται Παιδαγωγική Σχολή στο Πανεπιστήμιο Θεσσαλονίκης στην οποία εντάσσονται τα Παιδαγωγικά Τμήματα, α)Δημοτικής Εκπαίδευσης και β)Νηπιαγωγών, τα οποία ιδρύθηκαν με το άρθρ. 46 του Νόμ. 1268/1982. Με το Π.Δ.231/1-13 Σεπτ.2000 (ΦΕΚ Α΄198) το άνω Παιδαγωγικό Τμήμα Νηπιαγωγών της Παιδαγωγικής Σχολής του Αριστοτελείου Πανεπιστημίου Θεσσαλονίκης, μετονομάστηκε σε «Τμήμα Επιστημών Προσχολικής Αγωγής και Εκπαίδευσης», χωρίς μεταβολή του γνωστικού αντικειμένου. Αυτοδύναμη λειτουργία Άρθρ.2.-1.Για την αυτοδύναμη λειτουργία της σχολής απαραίτητη προϋπόθεση είναι η αυτοδύναμη λειτουργία και των δύο τμημάτων. 2.Μέσα σ’ ένα μήνα από την ολοκλήρωση της διαδικασίας για την αυτοδύναμη λειτουργία των τμημάτων ο Πρύτανης του Πανεπιστημίου Θεσσαλονίκης κινεί τη διαδικασία εκλογής Κοσμήτορα και σύγκληση της γενικής συνέλευσης της σχολής κατά τα οριζόμενα στο άρθρ. 10 του Νόμ. 1268/82. 31.ΗΑ.δ.4-5 Παιδαγωγικά Τμήματα Α.Ε.Ι.(πρώην Παιδ/γικές Ακαδημίες-Σχολές Νηπιαγωγών) 